यौन उत्पीड़न मामले में हिन्दू धर्म गुरु को सजा  
अमेरिकी अदालत ने दो लड़कियों के साथ यौन उत्पीड़न से जुड़े दो मामलों में दोषी करार देते हुए बुजुर्ग हिन्दू धर्म गुरु को 14 वर्ष की कारावास दी है।
अमेरिकी अदालत ने बुधवार को दो लड़कियों के साथ यौन उत्पीड़न से जुड़े दो मामलों में दोषी करार देते हुए एक बुजुर्ग हिन्दू धर्म गुरु को प्रत्येक में 14 वर्ष के कारावास और दस हजार डॉलर के अर्थदंड की सजा सुनाई है। प्रकाशानंद सरस्वती को उनके अनुयायियों के बीच श्री स्वामीजी के नाम से जाना जाता है। टेक्सॉस में इसका 200 एकड़ में आश्रम फैला हुआ है।  गौरलतब है कि सरस्वती मामले की सुनवाई के दौरान अदालत में पेश नहीं हुए जिसके बाद हेज काउंटी ने धर्मगुरु को ये सजा सुनाई। जिला जज चार्ल्स रामसे, 82 वर्ष के धर्मगुरु की दोनों मामलों में मिली कारावास की सजा के एक साथ चलने के बाबत बाद में फैसला करेंगे। गौरतलब है कि पिछले सप्ताह ही अदालत ने यौन उत्पीड़न के दोनों मामलों में धर्मगुरु को दोषी पाया था।